wickkiey/tamil-wikipedia-markdown huggingface dataset:
# பிராங்க் மிச்செல்


**பிராங்க் மிச்செல்** (*Frank Mitchell*, பிறப்பு: ஆகத்து 13 1872, இறப்பு: அக்டோபர் 11 1935), இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 199 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1899 - 1912 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# தாமஸ் மிட்ச்சல்


**தாமஸ் மிச்சேல்** (*Thomas Mitchell*, பிறப்பு: செப்டம்பர் 4 1902, இறப்பு: சனவரி 27 1996), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 328 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1933 - 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மேண்டி மிட்ச்சல்-இன்னெஸ்


**மேண்டி மிட்ச்சல்-இன்னெஸ்** (*Mandy Mitchell-Innes*, பிறப்பு: செப்டம்பர் 7 1914, இறப்பு: திசம்பர் 28 2006), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 132 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆர்தர் மால்ட்


**ஆர்தர் மால்ட்** (*Arthur Mold*, பிறப்பு: மே 29 1863, இறப்பு: ஏப்ரல் 29 1921), இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், 287 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1893 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

இவர் 1893 இல் மூன்று தேர்வுத் துடுப்பாட்டப் போட்டிகளில் இங்கிலாந்துக்குத் துடுப்பாட்ட அணிக்காகத் தேர்வானார். இவர் 3 தேர்வுத் துடுப்பாட்டப் போட்ட்டிகளில் மட்டுமே இங்கிலாந்துத் துடுப்பாட்ட அணிக்காக விளாஇயாடினார். அதில் ஒரு ஓட்டம் கூட இவர் எடுக்கவில்லை. இருந்த போதிலும் பந்துவீச்சில் இவர் 7 இழப்புகளை எடுத்தார். இவரது பந்துவீச்சு சராசரி 33.42 ஆக இருந்தது. 287 முதல் தரத் துடுப்பாட்டப் போட்டிகளில் விளையாடி 1,850 ஓட்டங்களை எடுத்திருந்த இவரின் அதிகபட்ச ஓட்டம் 57 ஆகும். அவரது பந்துவீச்சு நடவடிக்கை குறித்த சர்ச்சையால் அவரது துடுப்பாட்ட வாழ்க்கை மறைக்கப்பட்டது. முதல் வகுப்பு போட்டிகளில் அவர் 1,673 இழப்புகளை வீழ்த்திய போதிலும், பல வர்ணனையாளர்கள் அவரது சாதனைகளை களங்கமாகக் கருதினர்.1892 ஆம் ஆண்டில் இந்த ஆண்டின் *சிறந்த விஸ்டன்* துடுப்பாட்ட வீரர்களுள் ஒருவராக அறியப்பட்டார்.  

## ஆரம்பகால வாழ்க்கை
மோல்த் 1863 மே 27 அன்று நார்தாம்ப்டன்ஷையரில் உள்ள மிடில்டன் செனி கிராமத்தில் பிறந்தார். அவரது குடும்பத்திற்கு அரிப்பு மருந்து வர்த்தகத்துடன் தொடர்பு இருந்தது, ஆனால் மோல்ட் தொழில்முறை துடுப்பாட்ட வீரராக வாழ்க்கையினைத் தொடர்ந்தார். அவர் கிராம அணிக்காக விளையாடத் தொடங்கினார், ஒரு பந்து வீச்சாளராக சிறப்பாக விளையாடினார். 1882 ஆம் ஆண்டில், அணியில் சிறந்த பந்துவீச்சு சராசரியைக் கொண்டிருந்தார். ஒரு தொழில்முறை வீரராக விளையாடியதில் சிறப்பான திறனை வெளிப்படுத்தினார். ஸ்டேஃபோர்ட்ஷையர் துடுப்பாட்ட அணிக்கு எதிரான ஒரு ஆட்டப் பகுதியில் சர்ரே துடுப்பாட்ட அணி சார்பாக 22 ஓட்டங்களை விட்டுக் கொடுத்து பத்து இழப்புகளையும் எடுத்தார். அடுத்த பருவத்தில் அவர் தொடர்ந்து நார்தாம்ப்டன்ஷையரைப் பிரதிநிதித்துவப்படுத்தினார், ஆனால் லங்காஷயருக்காக விளையாடுவார் என்று நினைத்தார்.  

1889 வாக்கில், மோல்ட் லங்காஷயருக்கு தகுதி பெற்றார் .அந்த நேரத்தில், லங்காஷயருக்கு அவர்களது அணியில்விரைவு வீச்சாளர்கள் இல்லை, மோல்ட் ஒரு முக்கியமான வீரராக மாறினார். மே 9, 1889 இல் தொடங்கி மேரிலேபோன் துடுப்பாட்ட சங்கத்திற்கு (எம்.சி.சி) எதிரான மூன்று நாள் போட்டியில் கவுண்டிக்காக முதல் தரத் துடுப்பாட்டப் போட்டியில் இவர் அறிமுகமானார். அதில் ஒரு இழப்பினை எடுத்தார். சீசன் முழுவதும், மோல்ட் விமர்சகர்களைக் கவர்ந்தது. உதவமுடியாத சூழ்நிலைகளில் மெதுவாகத் தொடங்கியதும், அவரது வகை பந்துவீச்சுக்கு பொருத்தமற்ற விளையாட்டுப் பரப்புகளுக்குப் பிறகு, அவர் தொடர்ச்சியாக நான்கு ஆட்டங்களில் மொத்தம் 33 விக்கெட்டுகளை வீழ்த்தி இங்கிலாந்தில் அதிவேக பந்து வீச்சாளராக புகழ் பெற்றார். மாவட்ட எதிர்ப்பிற்கு எதிரான அனைத்து ஆட்டங்களிலும், மோல்ட் 11.69 சராசரியாக 80 விக்கெட்டுகளை வீழ்த்தினார்; இது தேசிய பந்துவீச்சு சராசரிகளில் மூன்றாவது இடத்தைப் பிடித்தது. ஆஸ்திரேலியாவுக்கு எதிரான மூன்றாவது டெஸ்ட் போட்டியில் விளையாடுவதற்கான அணியில் சேர்க்கப்பட்டபோது மோல்ட் இங்கிலாந்துக்காக விளையாடுவதற்கு நெருக்கமாக வந்தார், ஆனால் மழை காரணமாக ஆட்டம் கைவிடப்பட்டது மற்றும் எந்த ஆட்டமும் நடக்கவில்லை.
# லென்னர்ட் மூன்


**லென்னர்ட் மூன்** (*Leonard Moon*, பிறப்பு: பெப்ரவரி 8 1878, இறப்பு: நவம்பர் 23 1916), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 96 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1906 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பிரெட் மோர்லி


**ஃப்ரெட் மோர்லி** (*Fred Morley*, பிறப்பு: டிசம்பர் 16 1850, இறப்பு: செப்டம்பர் 28 1884) என்பவர் இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 232 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1880 - 1883 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஹியூ மோரிஸ்


**ஹியூ மோரிஸ்** (*Hugh Morris*, பிறப்பு: அக்டோபர் 5 1963), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 314 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1991 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பரத நாட்டிய நூல்கள் பட்டியல்


பரதநாட்டிய நூல்கள் மற்றும் அவற்றின் ஆசிரியர்களின் பட்டியல் பின்வருமாறு: (முழுமையானதல்ல)  

| 1 | பரத சாத்திரம் | பரத முனிவர் |  |
| --- | --- | --- | --- |
| 2 | அபிநய தர்ப்பணம் | நந்திகேசுவரர் |  |
| 3 | பரதசேனாதிபதியம் | ஆதிவாயிலர் |  |
| 4 | பரதசங்கிரமம் | அறம்வளர்த்தவர் |  |
| 5 | அபிநயசாரசம்புடம் | சேட்டலூர் நாராயண ஐயங்கார் |  |
| 6 | பரதக்கலை சித்தம் | ரி கே இராசலட்சுமி, ரி ஆர் அருணாசலம் |  |
| 7 | சுவபோத நவநீதம் | மாங்குடி துரைராச ஐயர் |  |
| 8 | பரதக்கலை கோட்பாடு | பத்மா சுப்ரமணியம் |  |
| 9 | தெய்வீக ஆடற்கலை | வழுவூர் ராமையாப்பிள்ளை |  |
| 10 | நாட்டியக்கலை | வே.ராகவன் |  |
| 11 | பரத பாசய | நாண்ய தேவன் |  |
| 12 | நடனாதிவாத்யரஞ்சானம் | கங்கை முத்துப்பிள்ளை |  |
| 13 | ஆடவல்லாள் | தண்டபாணிதேசிகர் |  |
| 14 | பரதநாட்டியம் | த பாலசரசுவதி, வே ராகவன் |  |
| 15 | பரதக்கலை | வி சிவசாமி |  |
| 16 | காலந்தோறும் நாட்டியக்கலை | கார்த்திகா கணேசன் |  |
| 17 | பரதசூடாமணி | அபியகுப்தர் |  |
| 18 | சங்கீதரத்னாகரம் | சாரங்கதேவர் |  |
| 19 | சிலப்பதிகாரம் | இளங்கோவடிகள் |  |
| 20 | கிராமியநடனங்கள் | கபலவத்ஸ்யான |  |
| 21 | மதங்கசூளாமணி | சுவாமி விபுலானந்தர் | } |
# ஜோன் மோரிஸ்


**ஜோன் மோரிஸ்** (*John Morris)*, பிறப்பு: ஏப்ரல் 1 1964), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும், 362 முதல்தர துடுப்பாட்டப் போட்டிகளிலும், 350 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 ல் , இங்கிலாந்துத் தேசிய அணி உறுப்பினராக, தேர்வுத் துடுப்பாட்டப் போட்டிகளில் பங்குகொண்டார்.
# ஜான் மோர்ட்டிமர்


**ஜோன் மோர்ட்டிமர்** (*John Mortimore *, பிறப்பு: மே 14 1933), இங்கிலாந்து அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும், 640 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1959 -1964 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆலன் மோஸ்


**ஆலன் மோஸ்** (*Alan Moss*, 14 நவம்பர் 1930 – 12 மார்ச் 2019) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒன்பது தேர்வுத் துடுப்பாட்டப் போட்டிகளிலும், 382 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1954 -1960 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மார்டின் மொக்சன்


**மார்டின் மொக்சன்** (*Martyn Moxon*, பிறப்பு: மே 4 1960), இங்கிலாந்து அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டியிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் 317 முதல்தர துடுப்பாட்டப் போட்டிகளிலும், 256 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1986 -1989 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# நின்றொளிர் காளான்


**நின்றொளிர் காளான்** (ஆங்கிலம்: Eternal light mushroom ; இலத்தின்: *Mycena luxaeterna*) பிரேசில், சாஓ போலோவுக்கு அண்மையில் உள்ள அட்லாண்டிக் வனப்பகுதியில் 2009இல் கண்டுபிடிக்கப்பட்ட உயிரொளிரி வகையைச் சேர்ந்த காளான்கள் ஆகும். இவற்றின் கூழ்மம் படர்ந்த தண்டில் இருந்து பிரகாசமான பச்சை-மஞ்சள் நிறம் 24 மணி நேரமும் ஒளிர்ந்து கொண்டிருக்கும்; இதனாலேயே நின்று நிலையாக ஒளிரும் காளான் (நின்றொளிர் காளான்) எனப் பெயரிடப்பட்டுள்ளது. யமைக்கா, யப்பான், மலேசியா போன்ற நாடுகளிலும் இவை காணப்படுவது அறியப்பட்டுள்ளது.  

சுமார் 1.5 மில்லியன்கள் அறியப்பட்ட காளான் இனவகைகளில் 71 இனங்களே உயிரொளிரிகள் ஆகும், இவற்றுள் நின்றொளிர் காளான் நோக்குதற்குச் சிறப்பாக அமைந்துள்ளதாலும் அதன் நித்தியமான ஒளிர்வாலும் 2011ம் ஆண்டிற்கான பத்துப் புதிய சிறப்பு உயிரினங்களின் பட்டியலில் சேர்க்கப்பட்டுள்ளது.  

மங்கிய பகல் பொழுதில் அல்லது இரவு வேளைகளில் இவற்றின் ஒளிர்வைக் கண்ணுறலாம். இவை சிறிய காளான்கள், இவற்றின் தண்டின் விட்டம் எட்டு மில்லிமீட்டர், தண்டின் மேற்பரப்பு களி அல்லது கூழ்மம் போன்ற பாயத்தைக் கொண்டுள்ளது.
# தலையோடு

வைக்கப்பட்டுள்ள மனித ஆண் தலையோட்டின் மாதிரி]]  
**தலையோடு** (Skull) என்பது மனிதர்கள் உட்பட பல விலங்குகளில், முகத்திலுள்ள உறுப்புக்களையும், மூளையையும் பாதுகாத்து இருக்கும் திடமான எலும்பாகும். இது இரு பகுதிகளை உள்ளடக்கியது. அவையாவன: மூளையைச் சுற்றி ஒரு குழி போன்ற அமைப்பைக் ஏற்படுத்தியிருக்கும் மண்டையோட்டு எலும்புகள் (Cranium), மற்றும் முகத்தில் வாய்ப் பகுதியைத் தாங்கி நிற்கும் தாடையெலும்பு (Mandible) உள்ளிட்ட ஏனைய முகவெலும்புகள். தலையோடானது, விலங்குகளின் எலும்புக்கூட்டின் ஒரு பகுதியாகும்.  
## மனித தலையோடு

முதிர்ந்த மனித தலையோடானது 22 எலும்புகளால் ஆனது. தாடையெலும்பு தவிர்ந்த ஏனைய எலும்புகள் யாவும், மிகச் சிறிய அசைவுகளையே கொண்ட இறுக்கமான தையல்மூட்டுக்களால் (sutures) பொருத்தப்பட்டு இருக்கும். இவற்றில் 8 எலும்புகள், தட்டையான உருவத்தில், மூளையைச் சுற்றி அமைந்திருந்து மூளைக்குப் பாதுகாப்பளிக்கும் மண்டையோட்டு எலும்புகளாகும். ஏனைய 14 எலும்புகள் முகத்துக்கு பாதுகாப்பளிக்கும் முகவெலும்புகள் ஆகும். இவை முகத்திலுள்ள கண், காது, மூக்கு, வாய் போன்ற உறுப்புக்களின் அமைவிடம், தொழிற்பாட்டுக்கு உதவியாக இருக்கும். வாய்ப்பகுதிக்கு பாதுகாப்பையும், உறுதியையும் கொடுக்கும் எலும்பு தாடையெலும்பு ஆகும்.  

தலையோடானது முள்ளந்தண்டு நிரலால் தாங்கப்பட்டிருக்கும்.  

### ஆண்/பெண் தலையோடுகளில் வேறுபாடு
ஆண்களின் தலையோட்டுக்கும், பெண்களின் தலையோட்டுக்கும் இடையில் வேறுபாடுகள் காணப்படுகின்றன. ஆரம்ப நிலைகளில் பெரிய வேறுபாடுகள் இல்லாவிட்டாலும், பிந்திய நிலைகளில் இவையிரண்டுக்கும் வேறுபாடு உருவாகி இருக்கும். பெண்களின் தலையோடு ஆண்களின் தலையோட்டைவிட சிறியதாக இருப்பதுடன், இலகுவானதாக (lighter) இருக்கும். ஆண்களைவிட, பெண்களில் தலையோடானது கிட்டத்தட்ட 10% அளவு குறைந்த நிலையிலேயே காணப்படும். ஆனாலும் ஆண்களின் உருவம், பெண்களின் உருவத்தைவிட பொதுவாக பெரியதாக இருப்பதனாலேயும் இந்த வேறுபாடு இருக்கலாம் என்ற கருத்தும் உண்டு. ஆண்களின் தலையோட்டு எலும்புகள், பெண்களிலுள்ள எலும்புகளைவிட தடித்தவையாக இருப்பதாகவும் அறியப்படுகின்றது. பெண்களின் நெற்றியெலும்பு செங்குத்தாகதாகவும், ஆண்களில் சரிவானதாகவும் இருக்கிறது. பெண்களின் தலையோடு, ஆண்களைவிட கூடியளவு வட்டமானதாக இருக்கும். ஆண்களின் தாடையெலும்புகள் அகன்றவையாகவும், பெரியவையாகவும் இருக்கும்.  

ஆனாலும் இந்த இயல்புகள் யாவும் உறுதியாக வரயறுக்க முடியாதவையாக இருக்கும். வெவ்வேறு சனத்தொகையிலிருந்து தலையோட்டை ஒப்பிட்டு ஆண்களையும் பெண்களையும் இனம்பிரித்தல் கடினமாகும்.  

## மேலதிக படங்கள்
# 19 ஆம் நூற்றாண்டுத் தமிழ் இதழ்கள்

19 ம் நூற்றாண்டு அல்லது 1800 களின் நடுப்பகுதியில் இருந்து தமிழ் மொழியில் முதன்முதலாக இதழ்கள் அச்சில் வெளிவரலாயின. இவ்வாறு தமிழில் முதலில் வெளிவந்த இதழ்களில் பெரும்பாலானவை கிறித்தவ மற்றும் இந்து சமயக் கருத்துக்களை வெளியிட்டன.  

## பட்டியல்
- 1802 - அரசாங்க வர்த்தமானி (இலங்கை அரசிதழில் தமிழ்ப் பதிப்பு)
- 1812 - மாசத் தினச் சரிதை
- 1815 - யாழ்ப்பாணத் திருச்சபை காலாண்டு இதழ்
- 1823 - நிர்வாகச் சிற்றிதழ் (பாண்டிச்சேரி அரசிதழ்)
- 1829 - சுஜநரஞ்சனி (பெங்களூரில் இருந்து வெளியான இதழ்)
- 1931 - தமிழ் இதழ் (தமிழ் மேகசின்)
- 1835 - வித்த்யார்ப்பணம்
- 1841 - உதயதாரகை
- 1844 - உதயாதித்தன்
- 1845 - நற்போதகம்
- 18?? - உடைகல் (19 நூற் தமிழ்ப் பத்திரிகை)
- 1863 - இலங்காபிமானி
- 1864 - இலங்கைக்காவலன்
- 1864 - தத்துவபோதினி
- 1867 - நட்புப் போதகன்
- 1869 - ஜநவிநோதிநி
- 1871 - ஞானபாநூ
- 1872 - அமிர்தவசனி
- 1873 - புதினாலங்காரி
- 1877 - இலங்கை நேசன்
- 1877 - சித்தாந்த சங்கிரகம்
- 1877 - சுதேசாபிமானி
- 1879 - சிந்தாந்த ரத்நாகரம்
- 1880 - சிவபக்தி சந்திரிகா
- 1880 - உதயபானு
- 1880 - இடைநிலைப் பள்ளி உயர்நிலைப் பள்ளி நண்பன்
- 1881 - இடைநிலைப் பள்ளி உயர்நிலைப் பள்ளி துணைவன்
- 1883 - இந்து மதப் பிரகாசிகை
- 1884 - சதிய வேதானுசாரம்
- 1886 - தத்துவவிவேசினி
- 1886 - பிரம்ப வித்யா பத்திரிகை
- 1887 - கிராமப் பள்ளி உபாத்தியாயர்
- 1887 - தரங்கப்பாடி மிசன் பத்திரிகை
- 1887 - மாதர் மித்திரி
- 1887 - மகாராணி
- 1888 - மாதர் மித்திரி
- 1889 - விவிலிய நூல் விளக்கம்
- 1889 - வைதீக சிந்தாந்த தீபிகை
- 1891 - விவேகச் சிந்தாமணி (இதழ்)
- 1897 - ஞான போதினி
- 1897 - தமிழ்க் கல்வி பத்திரிகை
- 1898 - அருணோதயம்
- 1898 - உபநிடதார்த்த தீபிகை
- 1898 - உபநிடத்துவித்தியா
- 1898 - சித்தாந்த தீபிகை
- 1899 - மாதர் மனோரஞ்சனி
- 1900 - கிவார்சனா தீபிகை

## காலப்பகுதி அறியப்படாதவை
- கத்தோலிக்க பாதுகாவலன்
- சென்னைப்பட்டினம் - வேதாந்த நிர்ணயப்பத்திரிகை
- தத்துவ விசாரிணி
- சைவாபிமானி
# மேரி செல்லி



**மேரி செல்லி** (மேரி ஷெல்லி, *Mary Shelley*, ஆகஸ்ட் 30, 1797 – பெப்ரவரி 1, 1851) ஒரு பிரித்தானிய பெண் எழுத்தாளர். புதினங்கள், சிறுகதைகள், கட்டுரைகள், பயண இலக்கியம், வாழ்க்கை வரலாறு, நாடகங்கள் என பல இலக்கிய பாணிகள் எழுதியவர். பிராங்கென்ஸ்டைன் என்ற காத்திக் திகில் புதினத்துக்காக பரவலாக அறியப்படுகிறார். திகில் புனைவின் முன்னோடிகளில் ஒருவராகவும் கருதப்படுகிறார். தனது கணவரும் புகழ்பெற்ற ஆங்கிலக் கவிஞருமான ஷெல்லியின் படைப்புகளை தொகுத்து வெளியிட்டு அவை புகழடைய முக்கிய காரணமாகவும் விளங்கினார்.  

அரசியல் மெய்யியலாளர் வில்லியம் காட்வின்னுக்கும், பெண்ணியவாதி மேரி வால்ஸ்டன்கிராஃப்டுக்கும் பிறந்தவர் மேரி ஷெல்லி. இவருடைய தந்தை இவருக்கு சிறு வயதில் பன்முக தாராண்மியக் கல்வியினை வழங்கினார். வில்லியம் காட்வினின் அரசியல் கொள்கைகளைப் பின்பற்றுபவர்களுள் ஒருவரான கவிஞர் ஷெல்லியைக் காதலித்து மணம் புரிந்தார். கணவருடன் சேர்ந்து ஐரோப்பாவில் பல இடங்களில் வாழ்ந்தார். 1818ம் ஆண்டு பெயரிலி எழுத்தாளராக தனது முதல் புதினமான பிராங்கென்ஸ்டைன் ஐ வெளியிட்டார். இப்புதினம் அறிபுனை மற்றும் திகில் புனைவு பாணிகளில் ஒரு முன்னோடியாகத் திகழுகிறது. இப்பாணிகளில் இன்றுவரை பல படைப்புகளுக்குத் தூண்டுகோலாகவும் முன்மாதிரியாகவும் அமைந்துள்ளது. 1822ல் கணவர் இறந்த பின்னர் இங்கிலாந்து தி்ரும்பினார். மேலும் பல புதினங்கள், வாழ்க்கை வரலாறுகள், கட்டுரைகள் ஆகியவற்றை எழுதினார். தனது 53வது வயதில் தற்கொலை செய்து கொண்டார். 1970கள் வரை பிராங்கென்ஸ்டைன் புதினத்துக்காகவும், ஷெல்லியின் கவிதைகளை பிரபலப்படுத்தியதற்காகவும் மட்டுமே மேரி இலக்கிய உலகில் அறியப்பட்டார். ஆனால் அண்மையக் காலங்களில் அவருடைய பிற இலக்கியப் படைப்புகளின் மீது இலக்கியத் திறனாய்வாளர்களின் கவனம் திரும்பியுள்ளது.
# திரு. உலகம் (ஆணழகன் பட்டம்)

*திரு. உலகம்* (**IFBB Mr. Universe**) என்பது சர்வதேச அளவில் ஆண்களுக்கான உடல் கட்டுதல் போட்டியில் வென்றவருக்கு அளிக்கும் உலகளாவிய ஆணழகன் பட்டம் ஆகும். இப்போட்டி சர்வதேச உடல் கட்டுதல் மற்றும் உடல் கோப்பு சம்மேளனம் (IFBB, International Federation of BodyBuilding & Fitness) அமைப்பின் மூலம் வருடந்தோறும் நடத்தப்படுகிறது. இதன் முதல் போட்டி 1959ஆம் வருடம் நடைபெற்றது.  
## எடைப் பிரிவுகள்
இப்போட்டி கீழ்கண்ட உடல் எடைப் பிரிவு வாரியாக நடத்தப்படுகிறது.  
- 65 கிலோ (143 பவுண்டு)
- 70 கிலோ (154 பவுண்டு)
- 75 கிலோ (165 பவுண்டு)
- 80 கிலோ (176 பவுண்டு)
- 85 கிலோ (187 பவுண்டு)
- 90 கிலோ (198 பவுண்டு)
- 100 கிலோ (220 பவுண்டு)
- 100 கிலோவுக்கு மேல் (220 பவுண்டு)

### மேலும் பார்க்க
- திரு. ஒலிம்பியா
- ஆர்னால்ட் முதல்நிலை
- நியூயார்க் ஆண்களுக்கான தொழிற்சார் உடல்கட்டுதல்

=
# மீடியாவிக்கி:Nocreatetext

<div id="noarticletext">  

<div id="noarticletext_technical">  

- If you expected a page to be here, it has probably been deleted (see Why was my page deleted? for possible reasons). You may wish to check the [ deletion log].

- If was recently created here, it may not yet be visible because of a delay in updating the database; wait a few minutes and try the [ purge] function.

</div>  
</div>
# விக்கிப்பீடியா:தொடுப்பிணைப்பி



**தொடுப்பிணைப்பி** என்பது விக்கிப்பீடியாவின் பக்கங்களில் அத்தியாவசியமான துப்புரவு வார்ப்புருக்களைச் சேர்க்க உதவும் ஒரு கருவியாகும். இது மேல்-விக்கிப் பயனர் ஹூ மேனால் நீக்கல் வார்ப்புருக்களைப் பக்கங்களில் இணைப்பதற்காக எழுதப்பட்ட நிரல்வரியாகும். இது தமிழ் விக்கிப்பீடியாவில் மேலும் பல துப்புரவு வார்ப்புருக்களையும் பக்கங்களில் சேர்க்கும் வகையில் சூர்யபிரகாசால் தனிப்பயனாக்கப்பட்டது. இத்தனிப்பயனாக்கத்தின் போது ஏற்பட்ட பல இடர்ப்பாடுகளையும் களைவதற்கு ஸ்ரீகாந்தும் சோடாபாட்டிலும் முன்வந்து வழு திருத்தத்தில் ஈடுபட்டனர். கருவி பற்றிய கருத்துகளை தொடுப்பிணைப்பி குறித்த கருத்துகள் எனும் பக்கத்தில் தெரிவிக்கலாம். :)  

## நிறுவல்
### கருவியாக நிறுவ
- **என் விருப்பத்தேர்வுகள்** என்பதைச் சொடுக்கிவரும் பக்கத்தில் கடைசியாக உள்ள **கருவிகள்** எனும் தத்தலில் **தொகுப்புதவிக் கருவிகள்** எனும் பிரிவில் உள்ள தொடுப்பிணைப்பி என்பதைத் தேர்ந்தெடுக்கவும். இது ஒரு கருவியாக உங்கள் அமர்வுக்கு நிறுவப்பட்டுவிடும். மேலும் ஒவ்வொரு முறையும் உங்கள் நெறியத்தோல் ஏற்றம்பெறாமல் (load) இருக்கும்.

:::::::::என் விருப்பத்தேர்வுகள் → கருவிகள் → தொகுப்புதவிக் கருவிகள் → தொடுப்பிணைப்பி  

### நிரல்வரியாக நிறுவ
- நிரல்வரியாக இதனை நிறுவ நெறியத் தோல் பக்கம் (இவ்விணைப்பைச் சொடுக்கவும்) என்ற பக்கத்திற்கு சென்று பின்வரும் வரியை நகலெடுத்து ஒட்டவும். (Copy & paste)

'''<big><source lang="javascript">  
importScript('பயனர்:Surya_Prakash.S.A./தொடுப்பிணைப்பி.js');  
</source></big>  
'''  

## பயன்படுத்துதல்
1. தொடுப்பிணைப்பியை நட்சத்திரக் குறிக்கும் தேடுபெட்டிக்கும் அருகில் இருக்கும் கீழ் நோக்கு அம்புக் குறியைப் (Down arrow) பயன்படுத்துவதன் மூலம் பெறலாம்.  

2. பின்னர் படத்தில் காட்டியபடி தொடுப்பிணைப்பி காட்சியளிக்கும்.  

3. அதன்பிறகு குறிப்பிட்ட கட்டுரைக்குத் தேவையான வார்ப்புருவைப் பட்டியலிலிருந்து தேர்வு செய்யவும்.  

4. இறுதியாக "பக்கத்தில் தொடுப்பையிணைக்கவும்" என்பதைச் சொடுக்கவும்.  

## எதிர்பார்ப்பவை
இக்கருவியைப் பயன்படுத்திப் புதிய பயனர்களுக்கு வார்ப்புருவையும் புகுபதிகை செய்யாதவர்களுக்கு வார்ப்புருவையும் அவர்களது பேச்சுப் பக்கத்தில் இணைத்தல். தற்போது சிறீகாந்த்தும் சோடாபாட்டிலும் இதற்கான நிரலைச் சரிபார்த்து வருகின்றனர். விரைவில் இந்த வசதியும் தொடுப்பிணைப்பியில் வேலை செய்யும்.
# ஆர்னால்ட் முதல்நிலை



**ஆர்னால்ட் முதல்நிலை** என்பது சர்வதேச அளவில் நடைபெறும் உடல் கட்டுதல் போட்டி அல்லது ஆணழகன் போட்டி ஆகும். இது ஆங்கில திரைப்பட நடிகர் மற்றும் முன்னால் திரு. ஒலிம்பியா (தொடர்ந்து 7 முறை) ஆர்னோல்ட் ச்வார்செனேகர் நினைவாக ஐக்கிய அமெரிக்காவில் வருடந்தோறும் நடைபெறுகிறது. இப்போட்டியில் பெண்களும் உடல் கட்டு (Ms. International), உடல் கோப்பு (Fitness International) மற்றும் உடல் வடிவு (Figure International) ஆகிய மூன்று பிரிவுகளில் கலந்து கொள்ளலாம்.  
## பரிசுகள்
இப்போட்டியில் பட்டம் வெல்லும் வீரர்களுக்கு 130,000 அமெரிக்க டாலர்கள் பரிசுத் தொகை, கம்மர் நிறுவன வாகனம் மற்றும் ஒரு கைக்கடிகாரம் வழங்கப்படுகிறது. ஆர்னால்ட் முதல்நிலை பட்டம் வெல்வது உடல் கட்டும் வீரர்கள் மத்தியில் கவுரவம் சார்ந்த ஒன்றாகும்.  
### மேலும் பார்க்க
- திரு. ஒலிம்பியா
- நியூயார்க் ஆண்களுக்கான தொழிற்சார் உடல்கட்டுதல்
- திரு. உலகம்
# அ. கந்தன்


**அ. கந்தன்** (பி. 1937) மலேசியாவின் மூத்த தமிழ் எழுத்தாளர்களுள் ஒருவராவார். இவர் ஓய்வுபெற்ற தமிழ் ஆசிரியரும் ஆவார்.  

## இலக்கியத்துறை
1960ஆம் ஆண்டு முதல் சிறுகதைகள், நாடகங்கள், குறுநாவல் போன்ற தமிழ்ப் படைப்பிலக்கியங்களையும், கட்டுரைகளையும் படைத்துவரும் இவரின் ஆக்கங்கள் மலேசிய தேசிய தினசரிகளிலும், வார இதழ்களிலும் மற்றும் மலேசியா சிற்றிதழ்களிலும் பிரசுரமாகியுள்ளன.  

## புனைப்பெயர்கள்
இவர் 'தமிழ் மகன்', 'வள்ளுவதாசன்' ஆகிய புனைப்பெயர்களால் தமிழ் இலக்கியம் படைத்து வருகின்றார்.  

## எழுதியுள்ள நூல்கள்
- அன்புள்ள தம்பி தமிழரசுக்கு
- மலேசியாவில் தமிழ்ப் பள்ளியும் தமிழ்க் கல்வியும்
- ஒரு தொண்டனின் பயணம் தொடர்கிறது
- அன்புக்கு நான் அடிமை
- குறளமுதம்
- ஒரு சிறந்த தலைவர்
- முத்தமிழும் முக்கனியும்
- உன்னால் முடியும் தம்பி
- இளந்தமிழா விழித்திடு
- மாணவன் மணிவண்ணன்

## விருதுகளும், பரிசுகளும்
- தமிழ்த் தொண்டன் (1974)
- மக்கள் எழுத்தாளர் (1997)
- மலேசிய அரசாங்கத்தின் பிபிஎன் விருது (1980)
மேலும், பல மலேசியா நிறுவனங்களினால் விருதுகளும், பரிசில்களும் வழங்கி கௌரவிக்கப்பட்டுள்ளார்.  

- மலேசியத் தமிழ் எழுத்துலகம் தளத்தில் அ. கந்தன் பக்கம்
# கண்மணி கிருஷ்ணன்

**கண்மணி கிருஷ்ணன்** (பி 1948) மலேசியாவில் ஒரு எழுத்தாளரும், வானொலிக் கலைஞருமாவார். ஆரம்பகாலங்களில் கட்டுரை, சிறுகதை, தொடர்கதை, குறுநாவல் என பல்துறைகளிலும் ஆர்வம் காட்டிவந்த இவர், வானொலிக் கலைஞராக மாறிய பின்பு வானொலி நாடகங்கள், மொழிபெயர்ப்பு நாடகங்கள், புராதன இதிகாச நாடகங்களில் கூடிய ஆர்வத்தைக் காட்டிவந்தார். இவரது எழுத்து பணி தற்போதும் தொடர்ந்த வண்ணம் உள்ளது.  
## இலக்கிய ஈடுபாடு
கற்கும் காலத்திலிருந்தே வாசிப்புத்துறையில் ஆர்வம் காட்டிவந்த இவரின் கன்னியாக்கம் ஒரு குறுங் கட்டுரையாக 1966 இல் வானொலியில் ஒலிபரப்பானது. அதைத் தொடர்ந்து பல நூற்றுக்கணக்கான சுய ஆக்கங்களை இவர் எழுதியுள்ளார்.  
## தொழில்
மலேசியா வானொலியில 1972ம் ஆண்டில் இணைந்த இவர், மலேசியா வானொலி தமிழ்ப் பிரிவில் பல நிகழ்ச்சிகளில் தனது பங்களிப்பினை வழங்கியுள்ளார். தற்போது சேவையிலிருந்து ஓய்வு பெற்று மலேசிய இந்து சங்கத்தில் சேவையாற்றி வருகிறார்.  
## மொழியாற்றல்
மலேசிய வானொலியில் கடமையாற்றிய காலகட்டங்களில் செய்திகளைத் தமிழாக்கம் செய்ய வேண்டிய சூழ்நிலை ஏற்பட்டமையினால் இவரது மொழிப்புலமை வளரலாயிற்று. தொடர்ந்து பல நாடகங்களையும் இவர் தமிழுக்கு மொழிபெயர்த்துள்ளார்.  
## மேடை நாடகம்
இவரால் எழுதிய மூன்று மணிநேர மேடை நாடகம் 'இதய நாதம்' ஆகும். மறைந்த கலைஞர் மனு. இராமலிங்கம் தயாரிப்பில் இந்நாடகம் அரங்கேறியது. மலேசியாவில் மூன்று மணிநேர மேடை நாடகத்தை எழுதிய முதல் பெண்மணியாக இவர் விளங்குகின்றார்.  
## விருதுகளும், பரிசுகளும்
- 'சி.வி.குப்புசாமி விருது' - மலேசித் தமிழ் எழுத்தாளர் சங்கம்
- 'சிறந்த தொண்டுக்கான விருது' - சைவ சித்தாந்த மன்றம்
- 'சிறந்த பெண்' (தொக்கோ வானித்தா) - சிலாங்கூர் மாநில சுல்தானின் விருது
- 'சிறந்த பணியாளர்' விருது - மலேசியா வானொலி-தொலைக்காட்சி நிலையம்
- தேசிய நில நிதி கூட்டுறவு சங்கம் வழங்கிய பரிசு
- பாரதிதாசன் நூற்றாண்டு விழா இலக்கிய போட்டி பரிசு
- மலேசியத் தமிழ் எழுத்துலகம் தளத்தில் கண்மணி கிருஷ்ணன் பக்கம்
# இஸ்டாக்ஹோம் பல்கலைக்கழகம்



**இஸ்டாக்ஹோம் பல்கலைக்கழகம்** (Stockholm University), சுவீடன் நாட்டின் தலைநகரான ஸ்டாக்ஹோமில் உள்ளது. 1960-ஆம் ஆண்டு பல்கலைக்கழகமாக அங்கிகாரம் பெற்றது. இப்பல்கலைக்கழகம் சுவீடன் நாட்டின் நான்காவது பழமையான பல்கலைக்கழகமாகும்.  

இஸ்டாக்ஹோம் பல்கலைக்கழகம் பின்வரும் நான்கு (புலங்கள்) உயர்கல்விப் பிரிவுகளைக் கொண்டுள்ளது.  

- மானுடவியல்
- சட்டம்
- அறிவியல்
- சமுதாய அறிவியல்

## இணையதளங்கள்

இஸ்டாக்ஹோம் பல்கலைக்கழகம்
# அலன் முளாலி


**அலன் முளாலி** (*Alan Mullally*, பிறப்பு: சூலை 12 1969) என்பவர் இங்கிலாந்து அணியின் துடுப்பாட்டக்காரர் ஆவார். இவர் 19 தேர்வுத் துடுப்பாட்டப் போட்டியிலும், 50 ஒருநாள் பன்னாட்டுத் துடுப்பாட்டப் போட்டிகளிலும் 230 முதல்தர துடுப்பாட்டப் போட்டிகளிலும், 307 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1996 -2001 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டிம் முண்டன்


**டிம் முண்டன்** (*Tim Munton*, பிறப்பு: சூலை 30 1965), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும் 252 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# புதிய தலைமுறை கல்வி



**புதிய தலைமுறைக் கல்வி** இந்தியாவில், தமிழ்நாடு, சென்னையிலிருந்து, கல்வி மற்றும் வேலைவாய்ப்பிற்காக வெளிவந்து கொண்டிருந்த வாரப் பத்திரிகையாகும். 2020 ஜூன் 31 தேதியோடு இப்பத்திரிகை நிறுத்தப்பட்டுவிட்டது.  

#### வரலாறு

புதிய தலைமுறை இதழோடு இணைப்பிதழாக வந்து கொண்டிருந்த புதிய தலைமுறைக் கல்வி, 2010 ஆகஸ்டில் தனி வார இதழாக வெளிவர ஆரம்பித்தது. அப்போது அதன் ஆசிரியராக மாலனும், இணையாசிரியராக பொன்.தனசேகரனும் பொறுப்பேற்றுக்கொண்டு வார இதழை நடத்தினர். ஒவ்வொரு வாரமும் திங்கள் கிழமை அன்று கடைகளில் கிடைக்கும்படி இந்த இதழ் வெளிவந்து கொண்டிருந்தது.  

சிறப்பாக வெளிவந்து கொண்டிருந்த புதிய தலைமுறைகல்வி இதழின் நிறுவனமானது, கொரோனாவினைக் காரணம் காட்டி 2020, மார்ச் மாத இறுதியில் அச்சிதழை நிறுத்திக்கொண்டது. ஏப்ரல், மே, ஜூன் வரை மின்னிதழ்களாக வெளிவந்த புதிய தலைமுறைக் கல்வி இதழ், 2020 ஜூன் 31 தேதியோடு, தனது இதழை முற்றிலுமாக நிறுத்திவிட்டது. இனி அச்சிதழும், மின்னிதழும் வராது என்று புதிய தலைமுறை குழுமம் அறிவித்ததோடு, ஆசிரியர் குழுவினரில் பலரையும் வீட்டுக்கு அனுப்பிவிட்டது. இதன் ஆசிரியராக இருந்த பெ.கருணாகரன் ‘கல்கோனா’ என்ற மின்னிதழைத் தொடங்கி நடத்தி வருகிறார். இதன் தலைமை உதவி ஆசிரியராக இருந்த மோ.கணேசன் வாலு டிவி என்ற யூடியூப் தொலைக்காட்சியைத் தொடங்கி நடத்திவருகிறார்.  

## நிர்வாகம்
#### நிர்வாக ஆசிரியர்
- ஆர். பி. சத்திய நாராயணன்

#### ஆசிரியர்
- பெ. கருணாகரன்

#### துணை ஆசிரியர்
- சுந்தரபுத்தன்

#### தலைமை உதவி ஆசிரியர்
- மோ.கணேசன்

#### முன்னாள் ஆசிரியர்கள்
- மாலன் (நாராயணன்)
- பொன் தனசேகரன்

#### முன்னாள் உதவி ஆசிரியர்
- ஜி. மீனாட்சி

## அலுவலகம்
24, ஜி.என். செட்டி சாலை, த.பெ.இலக்கம். 4990, சென்னை - 600017  

## உள்ளடக்கம்
இவ்விதழில் கல்வி முறை, தொழில் வாய்ப்புகள், புலமைப்பரிசில் வழங்கல் போன்ற பலதரப்பட்ட தகவல்கள் உள்ளடக்கப்பட்டுள்ளன.  

## மேலும் பார்க்க
- புதிய தலைமுறை (இதழ்)
- புதிய தலைமுறை (தொலைக்காட்சி)
- புதுயுகம் தொலைக்காட்சி
# மெட்ரோ நியூஸ்

**மெட்ரோ நியூஸ்** இலங்கையின் தலைநகர் கொழும்பிலிருந்து 2005ம் ஆண்டிலிருந்து வெளிவரும் ஒரு நாளிதழாகும்.  

## வெளியீடு
எக்ஸ்பிரஸ் நிவுஸ் பேப்பர் சிலோன் லிமிட்டட், த.பெ.எண். 160, கொழும்பு (இது வீரகேசரி வெளியீடுகளில் ஒன்றாகும்)  

## உள்ளடக்கம்
இதுவொரு நாளிதழ் என்றடிப்படையில் இலங்கை அரசியல், பொருளாதாரம், கலாசாரம், சமூக விடயங்களுக்கும், அரசியல் விடயங்களுக்கும், தமிழர் அரசியல் விடயங்களுக்கும் முக்கியத்துவம் கொடுத்து வந்துள்ளது. அத்துடன், இணையத்தளங்களில் வெளிவரக்கூடிய முக்கிய செய்திகளை டைஜட்ஸ் முறையில் தொகுத்து வழங்கி வருகின்றது. விளையாட்டு, சினிமா, தொழில் வாய்ப்புகள், இந்தியா அரசியல், உலக அரசியல் போன்ற பல்வேறு விடயங்களையும் இது தன்னகத்தே கொண்டுள்ளது. 'வரலாற்றில் இன்று' எனும் 'இன்றைய தின நிகழ்ச்சிகளின் தொகுப்பு'ம் உலக வளம் எனும் உலகச் செய்திகளின் தொகுப்பும் ஜனரஞ்சகமானதே.
# கோதெபாய் பல்கலைக்கழகம்



**கோதெபாய் பல்கலைக்கழகம்** (Göteborgs University), சுவீடன் நாட்டின் நான்காவது பழமையான பல்கலைக்கழகமாகும். இப்பல்கலைக்கழகம் கோதெபாய் நகரில் அமைந்துள்ளது. கோதெபாய் பல்கலைக்கழகம் பின்வரும் பல (புலங்கள்) உயர் கல்விப்பிரிவுகளைக்கொண்டுள்ளது.  

- சால்கிரேன்ஸ்கா கழகம் - மருத்துவம், பல் ஆய்வியல், உடல்நலம் மற்றும் பராமரிப்பு அறிவியல்
- அறிவியல்
- கலைகள்
- நுண் செயல்முறை மற்றும் நிகழ் கலைகள்
- சமுதாய அறிவியல்
- தொழில், பொருளாதாரம் மற்றும் சட்டம்
- கல்வி
- ஆசிரியர் கல்வி
- தகவல் தொழில் நுட்பம்

## இணையதளங்கள்

கோதெபாய் பல்கலைக்கழகம்
# முதலாம் யோவான் (திருத்தந்தை)



**திருத்தந்தை புனித முதலாம் யோவான்** (சுமார் 470 – மே 18, 526) கத்தோலிக்க திருச்சபையின் திருத்தந்தையாக 523 முதல் 526 வரை இருந்தவர். சியன்னா நகரில் (Siena) பிறந்த இவர், திருத்தந்தையான போது மிகவும் நலிவுற்று இருந்தார்.  

இவரின் எதிர்ப்பையும் மீறி, ஓஸ்த்ரோகாதிக் பேரரசன் தியோடோரிக் (Theodoric the Great) இவரை ஆரியனிச கொள்கையை சட்டப்பூர்வமாக ஏற்க, ஏவினான். இவ்வாறு செய்யாவிடில் கிழக்கில் கிறித்தவர்களுக்கு எதிராக கலகம் எழும் என்று இவரை மிரட்டினார். ஆனால் இவர் இரவேனாவுக்கு திரும்பியபோது, இவர் தனக்கெதிராக திட்டம் தீட்டியதாக அஞ்சி, தியோடோரிக் இவரை சிறையில் அடைத்தான். அங்கே கவனிப்பார் யாருமில்லாமல் இவர் இறந்தார்.  

இவரது மீபொருட்கள் பின்னர் உரோமையில் உள்ள புனித பேதுரு பேராலயத்தில் அடக்கம் செய்யப்பட்டது.  

இவர் கலையில் சிறைபட்டவராய் சித்தரிக்கப்படுகின்றார். இவரின் விழாநாள் மே 18.
# மண்டையோடு


**மண்டையோடு** (Cranium) என்பது மூளையை மூடிக் காணப்படும் தலையோட்டின் ஒரு பகுதியாகும். மண்டையோடானது தாடையெலும்பையும் உள்ளடக்கிய முகவெலும்புகளுடன் சேர்ந்து தலையோட்டை உருவாக்கும். மண்டையோடானது தலையோட்டின் மேற்பக்கத்திலும், பின்பக்கத்திலும் அமைந்திருக்கும்.  
## மனித மண்டையோடு
மனித மண்டையோடானது எட்டு தட்டையான எலும்புகளைக் கொண்டது. இந்த எலும்புகள் அசைவுகள் குறைந்த தையல்மூட்டுக்களால் நெருக்கமாகப் பிணைந்திருக்கும். மண்டையோட்டின் பின்பக்கமானது முன் பக்கத்தைவிட அகலமானதாக இருக்கும்.  

மண்டையோட்டு எலும்புகளாவன:  
- நுதலெலும்பு (frontal bone)
- சுவரெலும்பு (parietal bone) (2)
- கடைநுதலெலும்பு (temporal bone) (2)
- பிடர் எலும்பு (occipital bone)
- ஆப்புரு எலும்பு (sphenoid bone)
- நெய்யரியெலும்பு (ethmoid bone)

## குழந்தையின் மண்டையோடு
குழந்தையின் தலையானது, ஒப்பீட்டளவில், உடலைவிடப் பெரிதாக இருப்பதை அவதானிக்க முடியும். அனேகமாக குழந்தை பிறக்கும்போது மண்டையோடானது தனது மொத்த உருவ அளவைப் பெற்றிருக்கும். ஆனாலும் குழந்தையின் மண்டையோட்டுக்கும், வளர்ந்த மனிதனின் மண்டையோட்டுக்கும் வேறுபாடுகள் உண்டு. குழந்தையின் மண்டையோட்டில் பின்பக்கமும், முன்பக்கமுமாக சிறிய துவார வடிவில் எலும்பாக்கம் நிகழாத இரு பகுதிகள் இருக்கும். இவை உச்சிக்குழிகள் (fontenelle) என அழைக்கப்படும். இவற்றில் பின்பக்க குழியானது 6 கிழமிகளில் மூடப்படும். பின்பக்கக் குழியானது கிட்டத்தட்ட 18 மாதங்கள்வரை மூடப்படாத நிலையில் காணப்படும். குழந்தை பிறப்பு இலகுவாக இருப்பதற்காகவும், வளர்ந்து வரும் மூளைக்கு இடமளிப்பதற்காகவும் குழந்தையின் மண்டையோடு இறுக்கமாகப் பிணைக்கப்படாமல், ஓரளவு நெகிழ்வான, அசையும் தன்மையுடன் காணப்படும். மூளை விருத்தி நிறைவு பெற்ற பின்னரே, கிட்டத்தட்ட 24 மாதங்களின் பின்னர், குழந்தையின் மண்டையோடானது முற்றாக இறுக்கமடைந்து, மூட்டுக்கள் அசைவற்ற நிலைக்கு வரும்.
# திருத்தந்தை யோவான்

கத்தோலிக்க திருச்சபையை இதுவரை 21 திருத்தந்தையர்கள் **யோவான்** என்ற பெயரில் ஆட்சி செய்துள்ளனர். இப்பெயரின் இலத்தீன் மொழி ஒலிப்பு யோனாஸ் (Iohannes) என்பதாகும்.  

1. முதலாம் யோவான் (523–526)
1. இரண்டாம் யோவான் (533–535)
1. மூன்றாம் யோவான் (561–574)
1. நான்காம் யோவான் (640–642)
1. ஐந்தாம் யோவான் (685–686)
1. ஆறாம் யோவான் (701–705)
1. ஏழாம் யோவான் (705–707)
  1. *எட்டாம் யோவான் (எதிர்-திருத்தந்தை)*
1. எட்டாம் யோவான் (872–882)
1. ஒன்பதாம் யோவான் (898–900)
1. பத்தாம் யோவான் (914–928)
1. பதினொன்றாம் யோவான் (931–935)
1. பன்னிரண்டாம் யோவான் (955–964)
1. பதின்மூன்றாம் யோவான் (965–972)
1. பதினான்காம் யோவான் (983–984)
1. பதினைந்தாம் யோவான் (985–996)
  1. *பதினாறாம் யோவான் (எதிர்-திருத்தந்தை)* (997–998)
1. பதினேழாம் யோவான் (1003)
1. பதினெட்டாம் யோவான் (1003–1009)
1. பத்தொன்பதாம் யோவான் (1024–1032)
  1. *இருபதாம் யோவான்* என்னும் பெயரை எத்திருத்தந்தையும் ஏற்கவில்லை
1. இருபத்தொன்றாம் யோவான் (1276–1277)
1. இருபத்திரண்டாம் யோவான் (1316–1334)
  1. *இருபத்திமூன்றாம் யோவான் (எதிர்-திருத்தந்தை)*
1. இருபத்திமூன்றாம் யோவான் (1958–1963)
# திருத்தந்தை ஸ்தேவான்

**திருத்தந்தை ஸ்தேவான்** என்னும் பெயர் பின்வருபவர்களைக் குறிக்கலாம்:  

- முதலாம் ஸ்தேவான் (254–257)
- ஸ்தேவான் (தேர்வான திருத்தந்தை) இவர் திருத்தந்தையாகத் தேர்ந்தெடுக்கப்பட்ட மூன்று நாட்களுக்கு பின், திருத்தந்தை பதவி ஏற்பதற்குமுன் இறந்துவிட்டார்.
- இரண்டாம் ஸ்தேவான் (752–757)
- மூன்றாம் ஸ்தேவான் (768–772)
- நான்காம் ஸ்தேவான் (816–817)
- ஐந்தாம் ஸ்தேவான் (885–891)
- ஆறாம் ஸ்தேவான் (896–897)
- ஏழாம் ஸ்தேவான் (929–931)
- எட்டாம் ஸ்தேவான் (939–942)
- ஒன்பதாம் ஸ்தேவான் (1057–1058)
# திருத்தந்தை போனிஃபாஸ்

**திருத்தந்தை போனிஃபாஸ்** என்னும் பெயர் பின்வருபவர்களைக் குறிக்கலாம்:  

- புனித முதலாம் போனிஃபாஸ் (reigned 418–422)
- இரண்டாம் போனிஃபாஸ் (530–532)
- மூன்றாம் போனிஃபாஸ் (607)
- நான்காம் போனிஃபாஸ் (608–615)
- ஐந்தாம் போனிஃபாஸ் (619–625)
- ஆறாம் போனிஃபாஸ் (896)
- எட்டாம் போனிஃபாஸ் (எதிர்-திருத்தந்தை) (984–985)
- எட்டாம் போனிஃபாஸ் (1294–1303)
- ஒன்பதாம் போனிஃபாஸ் (1389–1404)
# திருத்தந்தை லியோ

**திருத்தந்தை லியோ** அல்லது **திருத்தந்தை சிங்கராயர்** (*Pope Leo*) என்னும் பெயர் பின்வருபவர்களைக் குறிக்கலாம்:  

- முதலாம் லியோ (பெரிய லியோ) (440–461)
- இரண்டாம் லியோ (682–683)
- மூன்றாம் லியோ (795–816)
- நான்காம் லியோ (847–855)
- ஐந்தாம் லியோ (903)
- ஆறாம் லியோ (928)
- ஏழாம் லியோ (936–939)
- எட்டாம் லியோ (964–965)
- ஒன்பதாம் லியோ (1049–1054)
- பத்தாம் லியோ (1513–1521)
- பதினொன்றாம் லியோ (1605)
- பன்னிரண்டாம் லியோ (1823–1829)
- பதின்மூன்றாம் லியோ (1878–1903)
- பதினான்காம் லியோ (2025 முதல்)
# முகவெலும்பு


**முகவெலும்புகள்** (Facial bones) எனப்படுபவை மண்டையோட்டுடன் சேர்ந்து தலையோட்டை உருவாக்கும் எலும்புகள் ஆகும். இவை தலையோட்டின் முன், கீழ்ப் பகுதியில் அமைந்திருக்கும் எலும்புகளாகும். இவற்றுள் வாய்ப்பகுதியில் இருக்கும் முக்கிய எலும்பான தாடையெலும்பும் அடங்கும். முக எலும்புகள் என்பவை முகத்தில் அமைந்ததுள்ள 14 எலும்புகள் ஆகும்.  

## மனித முகவெலும்புகள்
மனித மண்டையோட்டிற்கு பெரும் ஆதாரங்களாக கீழ்காணும் 14 முகவெலும்புகளும் விளங்குகின்றன:  
- கீழ்மூக்கு சங்கெலும்பு (Inferior nasal concha) - 2

- கண்ணீர்க் குழாய் எலும்பு (Lacrimal bones) - 2

- கீழ்த்தாடை எலும்பு (Mandible) - 1

- மேல்தாடை எலும்பு (Maxilla) - 2

- மூக்கெலும்பு (Nasal bones) - 2

- அண்ணவெலும்பு (Palatine bones) - 2

- மூக்குச்சுவர் எலும்பு (Vomer) - 1

- கன்ன எலும்பு (Zygomatic bones) - 2
# திருத்தந்தை கிரகோரி

கத்தோலிக்க திருச்சபையை இதுவரை 16 திருத்தந்தையர்கள் **கிரகோரி** என்ற பெயரில் ஆட்சி செய்துள்ளனர்.  

**திருத்தந்தை கிரகோரி** என்னும் பெயர் பின்வருபவர்களைக் குறிக்கலாம்:  

1. முதலாம் கிரகோரி (பெரிய கிரகோரி)
1. இரண்டாம் கிரகோரி
1. மூன்றாம் கிரகோரி
1. நான்காம் கிரகோரி
1. ஐந்தாம் கிரகோரி
1. ஆறாம் கிரகோரி
  1. ஐந்தாம் கிரகோரி (எதிர்-திருத்தந்தை)
1. ஏழாம் கிரகோரி, ஹில்டர்பிறான்ட்
1. எட்டாம் கிரகோரி
  1. எட்டாம் கிரகோரி (எதிர்-திருத்தந்தை)
1. ஒன்பதாம் கிரகோரி
1. பத்தாம் கிரகோரி
1. பதினொன்றாம் கிரகோரி
1. பன்னிரண்டாம் கிரகோரி
1. பதின்மூன்றாம் கிரகோரி, கிரெகொரியின் நாட்காட்டியை அறிமுகம் செய்தவர் இவரே.
1. பதினான்காம் கிரகோரி
1. பதினைந்தாம் கிரகோரி
1. பதினாறாம் கிரகோரி
# முருகு ஜோதிடக் கலை (சிற்றிதழ்)

**முருகு ஜோதிடக் கலை** இந்தியா, தமிழ்நாடு, சென்னையிலிருந்து மாதந்தோறும் வெளிவரும் ஒரு சோதிட இதழாகும்.  

## பணிக்கூற்று
"சோதிட, ஆன்மீக வாஸ்த்து சாஸ்த்திர மாத இதழ்"  

## ஆசிரியர்
- சோதிடர் சக்கரவர்த்தி முருகு ராஜேந்திரன்

## வெளியீடு
சிவமணி முருகு, சோதிடக் கலை, சிவகாமி பப்ளிகேசன்ஸ், 126/108, உஸ்மான் சாலை, தி. நகர், சென்னை 17  

## ஆண்டுச் சந்தா
1 வருட சந்தா 105 ரூபாய்  

## உள்ளடக்கம்
சோதிடக் கலை குறித்து பல்வேறுபட்ட தகவல்களை இது கொண்டுள்ளது.
# மல்லிகை மகள் (சிற்றிதழ்)


**மல்லிகை மகள்** தமிழ்நாடு, சென்னையிலிருந்து வெளிவரும் ஒரு மகளிர் மாத இதழாகும்.உணவு, ஆரோக்கியம் சார்ந்த சிறு புத்தகங்களை வெளியிடும் மல்லிகை பிரசுரம் இதன் கிளை நிறுவனம் ஆகும்.  

## பணிக்கூற்று
மகளிர் விரும்பும் குடும்ப மாத இதழ்.  

## நிர்வாகம்
#### ஆசிரியர்
- ம.கா.சிவஞானம்

#### துணையாசிரியர்
- பிரேமா நாராயணன்

#### பொறுப்பாசிரியர்
- எம்.கவிதா

## அலுவலக முகவரி
மல்லிகை மகள் மாத இதழ், புதிய எண்.4, டெய்லர்ஸ் எஸ்டேட் 2வது தெரு,கோடம்பாக்கம், சென்னை 24  

## உள்ளடக்கம்
2007 ஜூலை முதல் வெளியாகும் இவ்விதழ் மகளிருக்குத் தேவையான பல்வேறு ஆக்கங்களை உள்ளடக்கியது.
# பில்லி முர்டாக்



**பில்லி முர்டாக்** (*Billy Murdoch*, பிறப்பு: அக்டோபர் 18 1854, இறப்பு: பெப்ரவரி 18 1911), இங்கிலாந்து அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டியிலும் 391 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887- 1892 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜோன் முரே


**ஜோன் முரே** (*John Murray *, பிறப்பு: ஏப்ரல் 1 1935 ), இங்கிலாந்து அணியின் துடுப்பாட்டக்காரர். இவர் 21 தேர்வுத் துடுப்பாட்டப் போட்டியிலும் 635 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961- 1967 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# இவள் புதியவள் (சிற்றிதழ்)


**இவள் புதியவள்** தமிழ்நாடு, சென்னையிலிருந்து வெளிவரும் ஒரு மகளிர் மாத இதழாகும்.  

## வெளியீடு
- மருதகாளியம்மன் பப்ளிகேசன்ஸ்

## ஆசிரியர்
- டாக்டர் கை. கதிர்வேள்

மை. பாரதிராஜா  
இணை ஆசிரியர்  

## அலுவலகம்
சூரியகதிர்  
ஜி7 சர் உஸ்மான் கோர்ட்,  
எண் 63 எல்டாம்ஸ் சாலை  
தேனாம்பேட்டை  
சென்னை-18  

## உள்ளடக்கம்
இவ்விதழில் மகளிர் சம்பந்தப்பட்ட பல்வேறு ஆக்கங்கள் மகளிருக்குத் தேவையான ஆக்கங்களையும் உள்ளடக்கியிருந்தது.
# ஸ்விஸ் ரீ


1956க்குள் ஸ்விஸ் ரீ அனைத்து கண்டங்களிலும் தனது கிளைகளை தொடங்கியிருந்தது. அதன் 100வது ஆண்டான 1963ல் மொத்தம் 75 நாடுகளில் உள்ள 1000 நிறுவனங்களுடன் மறுகாப்பீடு ஒப்பந்த்ம் செய்துகொண்டிருந்தது.  

செப்டம்பர் 11, 2001 தாக்குதல்கள்களின் போது உலக வர்த்தக மையக் கட்டடத்தின் (அதன் ஒப்பந்ததாரர் சில்வர்ஸ்டெயின் பிராபர்டீஸ்) முன்னனி காப்பீடாளராக ஸ்விஸ் ரீ இருந்தது. அத்தாக்குதலுக்கு பின் காப்பீட்டுத்தொகை தொடர்பாக, சில்வர்ஸ்டெயின் பிராபர்டீசுக்கும் மற்ற காப்பீட்டாளர்களுக்கும் உடன்பாடு ஏற்படவில்லை. 2004ல் இவ்வழக்கிற்கு இரு நடுவர் குழுக்கள் சில்வர்ஸ்டெயின் பிராபர்டீசிற்கு US $4.6 பில்லியன் காப்பீட்டுத்தொகையாக வழங்க உத்தரவிட்டனர்..  

## மேற்குறிப்புகள்
# விஜய் (சிற்றிதழ்)

**விஜய்** இந்தியா, தமிழ்நாடு, சென்னையிலிருந்து மாதந்தோறும் வெளிவரும் ஒரு சினிமா இதழாகும்.  

## ஆசிரியர்
- முரளி

## பொறுப்பாசிரியர்
- நெல்லை அழகேஸ்

## அலுவலகம்
ஆனந்த சினிமா இன் விஜய் 13, சீதாரப்பன் தெரு, திருவள்ளிச்சேனை, சென்னை 05.  

## உள்ளடக்கம்
தென்னிந்திய திரையுலகு குறித்து பல்வேறு சுவையான தகவல்களை இது வழங்கி வருகின்றது.
# பில்லி நியூஹம்


**பில்லி நியூஹம்** (*Billy Newham*, பிறப்பு: டிசம்பர் 12 1860, இறப்பு: சூன் 26 1944), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் 368 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1888 ல் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

## வெளியிணைப்புகள்
- Brief profile of William Newham by Don Ambrose
- Wisden obituary of Billy Newham
# தமிழ்நாடு அரசு இசைக் கல்லூரி, திருவையாறு


**தமிழ்நாடு அரசு இசைக் கல்லூரி, திருவையாறு** (*Tamil Nadu Government Music College, Thiruvaiyaru*) தமிழ்நாடு அரசின் கலை பண்பாட்டுத் துறையின் கட்டுப்பாட்டில், தமிழ்நாடு தஞ்சாவூர் மாவட்டம் திருவையாற்றில் இயங்கிவருகின்ற கல்லூரியாகும்.  

## பிற கல்லூரிகள்
தமிழ்நாட்டில் இசைக் கல்லூரிகள் சென்னை, மதுரை, கோயம்புத்தூர் ஆகிய இடங்களில் உள்ளன.  

## துவக்கம்
இக்கல்லூரி 1965-ல் அரசர் கல்லூரியில் ஒரு துறையாகத் துவங்கப்பட்டு. சென்னை பல்கலைக்கழக இணைவோடும், 1983 முதல் பாரதிதாசன் பல்கலைக்கழக இணைவு பெற்றும் நடைபெற்று வந்தது. 1997ல் அரசர் கல்லூரியின் ஒரு துறையாக செயல்பட்டு வந்த இசைத்துறை தமிழ்நாடு அரசு இசைக் கல்லூரியாக செயல்பட்டு வருகிறது. 2014ஆம் ஆண்டு முதல் தமிழ்நாடு டாக்டர் ஜெ.ஜெயலலிதா இசை மற்றும் கவின்கலை பல்கலைக்கழக இணைவு பெற்று செயல்பட்டு வருகிறது.  

## பட்டப்படிப்புகள்
தமிழ்நாட்டில் அரசு இசைக்கல்லூரிகளில் மூன்று ஆண்டு பட்டயம், ஒரு வருட இசை ஆசிரியர் பயிற்சி, இரண்டு ஆண்டு முதுநிலை பட்டயம், மூன்று ஆண்டு இளங்கலை இசை, இரண்டு ஆண்டு முதுகலை இசை, இசையில் முனைவர் பட்டம் அனைத்தும் ஒருங்கே அமையப் பெற்ற கல்லூரி என்ற சிறப்பினை இக்கல்லூரி பெற்றுள்ளது. வீணை, வயலின், மிருதங்கம், பரதநாட்டியம், தவில், நாதசுரம், நாட்டுப்புறக் கலை, குரலிசை, நட்டுவாங்கம் போன்ற பாடங்கள் முதன்மை மற்றும் துணைப்பாடங்களாக அமைந்துள்ளன.
# ஸடான் நிக்கொலஸ்



**ஸடான் நிக்கொலஸ்** (*Stan Nichols*, பிறப்பு: அக்டோபர் 6 1900, இறப்பு: சனவரி 26 1961), இங்கிலாந்து அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டியிலும், 483 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 - 1939 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# ஆலன் ஓக்மன்


**ஆலன் ஓக்மன்** (*Alan Oakman*, பிறப்பு: ஏப்ரல் 20 1930 என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டியிலும், 538 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1956 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# டிம் ஓ'பிறையன்


**டிம் ஓ'பிறையன்** (*Sir Tim O'Brien, 3rd Baronet*, நவம்பர் 5, 1861 - திசம்பர் 9, 1948), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டியிலும், 266 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1886 -1896 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜாக் ஓ கானர்


**ஜெக் ஓ கோனர்** (*Jack O'Connor)*, நவம்பர் 6 1897, இறப்பு: பிப்ரவரி 22 1977), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 540 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1929 -1930 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
# நீரடிக் காளான்


**நீரடிக் காளான்** அல்லது **ரோக் காளான்** (ஆங்கிலம்: Rogue mushroom, Underwater Mushroom ; இலத்தின்: *Psathyrella aquatica* ) ஒரு பூஞ்சைக் காளான் வகையாகும், இதுவரை அறியப்பட்ட காளான் இனங்களில் நீருக்குள் வசிக்கும் ஒரே ஒரு இனம் இதுவேயாகும். பூஞ்சைகளைப் பற்றிய நூலிதழான மைக்கொலோஜியாவில் 2010இல் இது விபரிக்கப்பட்டது.  

இந்தக் காளான் தென் ஒரேகான் பல்கலைக்கழகத்தைச் சார்ந்த பேராசிரியர் ரொபர்ட் கொஃபானால் ஐக்கிய அமெரிக்காவின் ஒரேகான் மாநிலத்தில் அமைந்துள்ள ரோக் ஆற்றில் 2005 ஆம் ஆண்டு கண்டுபிடிக்கப்பட்டது. நீரடிக்காளான் ஆற்றின் நீரோட்டத்தை எதிர்த்து நிமிர்ந்து நிற்குமளவுக்கு வலிமை கொண்டதாக உள்ளது. நீருக்குள் வசிக்கும் முதன்முதல் அறியப்பட்ட காளான் எனும் காரணத்தால் 2011 ஆம் ஆண்டுக்குரிய பத்து சிறப்பு உயிரினங்களின் பட்டியலில் உள்ளடக்கப்பட்டுள்ளது.  
## வெளி இணைப்பு
1. http://species.asu.edu/2011_species08
1. நீரடிக்காளான் காணொளி
# கல்முனை இராமகிருஷ்ண மகாவித்தியாலயம்


**கல்முனை இராமகிருஷ்ண மிஷன் மகா வித்தியாலயம்** இலங்கையின் கிழக்கு மாகாணத்தில் கல்முனைப் பகுதியிலுள்ள முன்னணிப் பாடசாலைகளில் ஒன்றாகும்.  

## வரலாறு
கல்முனையில் இந்து சமயச் சூழலில் கற்பதற்கான படசலை இல்லை என்ற குறையைப் போக்க இந்து வாலிபர் சங்கத்தின் முயற்சியுடனும் சுவாமி விபுலானந்தரின் வழிகாட்டலுடனும் 1936.01.31ந் திகதி ஐம்பதுக்கும் குறைவான பிள்ளைகளுடனும் ஒரு ஆசிரியருடனும் கல்விச்சாலை ஒன்று ஆரம்பிகப்பட்டு நடாத்தப்பட்டது. இப்பாடசாலை அதே ஆண்டு ஒக்டோபர் மாதத்தில் 98 மாணவர்களுடனும் மூன்று ஆசிரியர்களுடனும் இராமகிருஷ்ண வித்தியாலயம் என்ற பெயருடன் அரச அங்கீகாரம் பெற்றது. பாடசாலையின் நிருவாகத்தை இராமகிருஷ்ண மிஷன் பொறுப்பேற்று நடாத்தியது.  

1941 இல் ஆரம்பப் பாடசாலையாகத் தரமுயர்த்தப்பட்டது. 1945இல் முதுநிலை விடுகை வகுப்பு வரை உயர்ந்துபன்னிரண்டு ஆசிரியர்களுடனும் 375 மாணவர்களுடனும் காணப்பட்டது. 1991இல் க.பொ.த உயர்தர வகுப்புகள் ஆரம்பிக்கப்பட்டன.  

## பாடசாலைப் பண்
::வாழ்க எமது பாடசாலை வாழ்கவே-கல்முனை  
::இராமகிருஷ்ண மகாவித்தியாலயம் வளர்கவே  

::வளமும் பெருக நெறிகள் உயர - வாழ்க  
::எமது பாடசாலை வளர்கவே.  

::ஆற்றல் அன்பு அறிவு பெருக  
::ஆத்ம சக்தி எங்கும் நிறைய  
::எமது பணிகள் இனிது தொடர  
::எங்கும் கல்வி இலங்கி வளர  
::வாழ்க எமது பாடசாலை வளர்கவே.  

::சிறக்க அறமும் அடிகள் வழியும்  
::சீராய்க் கலைகள் பல்க எங்கும்  
::களனி நிறையக் கல்முனை ஊரில்  
::கல்வி வழங்கும் கற்பக தருவாய்  
::வாழ்க எமது பாடசாலை வளர்கவே.  

::வித்தைகள் பல பொலிந்து விளங்க  
::வீரம், வெற்றி, ஒழுக்கம் ஓங்க  
::முத்தமிழ் ஆற்றல் மிகுந்து சிறக்க  
::நித்திலமெங்கும் நிலைத்து ஒளிர  
::வாழ்க எமது பாடசாலை வளர்கவே.  

::வாழ்க! வாழ்க!! வாழ்கவே!!!  

## பாடசாலையில் பணியாற்றிய அதிபர்களும் சேவைக்காலமும்
| அதிபரின் பெயர் | சேவைக்காலம் |  |
| --- | --- | --- |
| திரு.வேலுப்பிள்ளை உடையார் | 1936-1957 |  |
| திரு.கண்டுமணி | 1957-1962 |  |
| திரு.க.கணபதிப்பிள்ளை | 1962-1968 |  |
| திரு.சிவநாதபிள்ளை | 1968-1969 |  |
| திரு.சீ. துரைரெத்தினம் | 1969-1971 |  |
| திரு.செல்லத்துரை | 1971-1973 |  |
| திரு.சீ. துரைரெத்தினம் | 1973-1974 |  |
| திரு.இராசதுரை | 1974-1974 |  |
| திரு.மு.சிவநாதபிள்ளை | 1974-1980 |  |
| சீ. துரைரெத்தினம் | 1980-1981 |  |
| திரு.வீ.விசுவாசம் | 1981-1984 |  |
| திருமதி.சி.விஜயரெத்தினம் | 1984-1993 |  |
| திரு.ந.நாகராசா | 1993-2006 |  |
| திருமதி.அ. பேரின்பராசா | 2006-2012 |  |
| திரு.சி. புவிராசா | 2013- | } |

## ஆதாரம்
கமு/கல்முனை இராமகிருஷ்ண மகாவித்தியாலயம் பவளவிழா சிறப்பிதழ்-2011
# கிறிஸ் ஓல்ட்


**கிறிஸ் ஓல்ட்** (*Chris Old*, திசம்பர் 22 1948), இங்கிலாந்து அணியின் துடுப்பாட்டக்காரர் ஆவார். இவர் 46 தேர்வுத் துடுப்பாட்டப் போட்டிகளிலும், 32 ஒருநாள் பன்னாட்டுத் துடுப்பாட்டப் போட்டிகளிலும், 379 முதல்தர துடுப்பாட்டப் போட்டிகளிலும், 314 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1972 - 1981 ஆண்டுகளில் , இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# அனைத்துலக இளைஞர் ஆண்டு (2010-2011)

12 ஆகத்து 2010 ஆம் ஆண்டு தொடங்கும் ஓராண்டுக் காலத்தை **அனைத்துலக இளைஞர் ஆண்டு** என ஐக்கிய நாடுகள் அவை அறிவித்தது. 1985 ஆம் ஆண்டு கடைப்பிடிக்கப்பட்ட முதலாவது அனைத்துலக இளைஞர் ஆண்டின் 25 ஆவது ஆண்டு நிறைவுடன் பொருந்துமாறு, 2009 ஆம் ஆண்டு டிசம்பர் 18 ஆம் தேதி, இதற்கான A/RES/64/134 இலக்கத் தீர்மானத்தை ஐக்கிய நாடுகள் பொதுச் சபை நிறைவேற்றியது. இந்த இளைஞர் ஆண்டின் கருப்பொருள் "கலந்துரையாடலும் ஒருவரையொருவர் புரிந்துகொள்ளலும்" என்பதாகும்.  

## நோக்கம்
அனைத்துலக இளைஞர் ஆண்டு அறிவிக்கப்பட்டதில் கவனத்துக்கு எடுத்துக்கொண்ட விடயங்களாகப் பின்வருவனவற்றை இதுகுறித்த ஐக்கிய நாடுகள் பொதுச்சபைத் தீர்மானம் குறிப்பிடுகிறது:  

- ஐக்கிய நாடுகளின் பட்டயத்தில் பொதிந்துள்ள கொள்கைகளுக்கு அமைதல்.
- 1965 ஆம் ஆண்டில், அமைதி தொடர்பான விழுமியங்கள், ஒருவரையொருவர் மதித்தல், மக்களிடையே புரிந்துணர்வு என்பன தொடர்பாக ஐக்கிய நாடுகள் பொதுச் சபை நிறைவேற்றிய தீர்மானத்தைக் கணக்கில் எடுத்துக்கொண்டமை.
- அமைதி தொடர்பான விழுமியங்களை அறிந்துகொள்ளல், மனித உரிமைகளுக்கும் அடிப்படைச் சுதந்திரத்துக்கும் மதிப்பளித்தல், முன்னேற்றத்திலும் வளர்ச்சியிலும் ஒற்றுமையாகவும் உறுதியாகவும் இருத்தல் போன்றவற்றின் முக்கியத்துவத்தை இளைஞரிடையே பரப்புவதற்கான தேவை.
- இன்றைய இளைஞர்களின் பிரச்சினைகளும், அவர்களின் ஆற்றலும் கையாளப்படும் விதம் தற்கால சமூக பொருளாதார நிலைமைகள்மீதும், வருங்காலத் தலைமுறையினரின் நலன்கள், வாழ்க்கைநிலை என்பவற்றின் மீது செல்வாக்கைக் கொண்டிருக்கிறது என்பதை உணர்ந்தமை.
- தமது ஆற்றல், ஆர்வம், ஆக்கத்திறன் ஆகியவற்றை சமூக, பொருளாதார, பண்பாட்டு வளர்ச்சிக்கும்; ஒவ்வொருவருக்கும் இடையேயான புரிந்துணர்வை வளர்த்தெடுப்பதற்கும் பயன்படுத்துவதற்கு இளைஞர்களை ஊக்குவிக்கவேண்டும் என நம்புதல்.
- 1985 ஆம் ஆண்டின் அனைத்துலக இளைஞர் ஆண்டுக் கடைப்பிடிப்பின் 25 ஆவது ஆண்டு நிறைவை நினைவுகூர்தல்.

## செயற்பாடுகள்
அனைத்துலக இளைஞர் ஆண்டின் நோக்கங்களை அடைவதற்கான செயற்பாடுகளை முன்னெடுக்குமாறும், பல்வேறு மட்டங்களிலும் நிகழும் ஒன்றியைந்த செயல்பாடுகளின் வாய்ப்புக்களைப் பயன்படுத்திக் கொள்ளுமாறும்; உறுப்பு நாடுகளையும், சிறப்பு நிறுவனங்களையும், ஐக்கிய நாடுகளின் நிதியங்கள், திட்டங்கள் போன்றவற்றையும் தீர்மானம் கேட்டுக்கொண்டது.
# கூகுள் கலைகளும் பண்பாடுகளும்


**கூகுள் கலைகளும் பண்பாடுகளும்** (*Google Arts & Culture*), முன்னர் **கூகுள் கலைச் செயல்திட்டம்** (*Google Art Project*) என்பது உலகின் தலைசிறந்த மற்றும் பெருமை வாய்ந்த அருங்காட்சியகங்கள், கண்காட்சியகங்கள் போன்றவற்றை இணையம் மூலம் நாமே நேரில் சென்று நடந்து பார்ப்பது போன்ற முப்பரிமாணத் தோற்றத்தில் காண உதவும் மென்பொருள் ஆகும். இந்த வசதியை கூகுள் நிறுவனம் மக்களுக்கு இலவசமாக வழங்குகிறது. அருங்காட்சியகங்களில் உள்ள அரிய பொருட்களையும் ஓவியங்களையும் நாம் மிக நெருக்கமான முப்பரிமாணத் தோற்றத்தில் காணலாம். மேலும் நாம் நமது சொந்த கலைப் படைப்புகளையும் இத்தளத்தில் பகிர்ந்து கொள்ள முடியும். இச்சேவையினை பயன்படுத்த எந்த விதமான மென் பொருட்களையும் கணினியில் நிறுவ வேண்டியதில்லை. இணைய உலாவியிலேயே நேரடியாக பயன்படுத்தலாம்.
# அனைத்துலக இளைஞர் ஆண்டு (1985)

1985 ஆம் ஆண்டை **அனைத்துலக இளைஞர் ஆண்டு** என ஐக்கிய நாடுகள் அவை அறிவித்தது. 1984 ஆம் ஆண்டு நவம்பர் மாதம் 23 ஆம் தேதி ஐக்கிய நாடுகள் பொதுச் சபையின் 71 ஆவது கூட்டத்தில் இதற்கான தீர்மானம் (இல.A/RES/39/22) நிறைவேற்றப்பட்டது. "பங்கேற்பு, வளர்ச்சி, அமைதி" என்பது இந்த இளைஞர் ஆண்டின் கருப்பொருள்.  

## பின்னணி
ஐக்கிய நாடுகள் பொதுச்சபை 1978 ஆம் ஆண்டு நவம்பர் 3 ஆம் திகதி முதன் முதலாக அனைத்துலக இளைஞர் ஆண்டு ஒன்றை அறிவிக்கவேண்டும் எனத் தீர்மானம் (33/7) நிறைவேற்றியது. 1979 ஆம் ஆண்டு ஆகத்து 3 ஆம் தேதி ஐக்கிய நாடுகளின் பொருளாதார, சமூக மன்றம் அனைத்துலக ஆண்டுகள் தொடர்பில் நிறைவேற்றிய தீர்மானத்தையும் கருத்தில் கொண்டு, 1979 டிசம்பர் 17 ஆம் தேதி ஐக்கிய நாடுகள் பொதுச்சபை 1985 ஆம் ஆண்டை அனைத்துலக இளைஞர் தினமாக அறிவிக்கவேண்டும் எனத் தீர்மானம் நிறைவேற்றியது. இதன் பின்னர் 1980, 81, 82, 83 ஆம் ஆண்டுகளிலும் இது குறித்த தீர்மானங்கள் நிறைவேற்றப்பட்டன. 1984 ஆம் ஆண்டு நவம்பர் 23 ஆம் நாள் இது குறித்த இறுதித் தீர்மானம் ஏற்றுக்கொள்ளப்பட்டது.  

## நோக்கம்
மனிதகுலத்தின் எதிர்காலத்தை உருவாக்குவதில் இளைஞர்களின் நேரடிப் பங்கேற்பின் இன்றியமையாமையையும்; நேர்மை, நீதி என்பவற்றின் அடிப்படையில் புதிய அனைத்துலகப் பொருளாதார ஒழுங்கைச் செயற்படுத்துவதில் இளைஞர்கள் ஆற்றக்கூடிய பங்களிப்பின் முக்கியத்துவத்தையும் ஏற்றுக்கொண்டு இந்த அனைத்துலக ஆண்டு அறிவிக்கப்பட்டது.  

அனைத்துலக இளைஞர் ஆண்டு அறிவிக்கப்பட்டதில் கவனத்துக்கு எடுத்துக்கொண்ட விடயங்களாகப் பின்வருவனவற்றை இதுகுறித்த ஐக்கிய நாடுகள் பொதுச்சபைத் தீர்மானம் குறிப்பிடுகிறது:  

- ஐக்கிய நாடுகளின் பட்டயத்தில் பொதிந்துள்ள கொள்கைகளுக்கு அமைதல்.
- 1965 ஆம் ஆண்டில், அமைதி தொடர்பான விழுமியங்கள், ஒருவரையொருவர் மதித்தல், மக்களிடையே புரிந்துணர்வு என்பன தொடர்பாக ஐக்கிய நாடுகள் பொதுச் சபை நிறைவேற்றிய தீர்மானத்தைக் கணக்கில் எடுத்துக்கொண்டமை.
- அமைதி தொடர்பான விழுமியங்களை அறிந்துகொள்ளல், மனித உரிமைகளுக்கும் அடிப்படைச் சுதந்திரத்துக்கும் மதிப்பளித்தல், முன்னேற்றத்திலும் வளர்ச்சியிலும் ஒற்றுமையாகவும் உறுதியாகவும் இருத்தல் போன்றவற்றின் முக்கியத்துவத்தை இளைஞரிடையே பரப்புவதற்கான தேவை.
- இளைஞர்களின் ஆற்றல், ஆர்வம், ஆக்கத்திறன் ஆகியவற்றை,
  - தேச உருவாக்கம்;
  - ஐக்கிய நாடுகள் பட்டயத்தில் குறிப்பிட்டபடி, அந்நிய ஆக்கிரமிப்பு, மேலாதிக்கம் என்பவற்றுக்கு எதிரான தேச விடுதலைப் போராட்டம் மற்றும் தன்னாட்சி;
  - மக்களின் சமூக, பொருளாதார, பண்பாட்டு வளர்ச்சி;
  - புதிய அனைத்துலகப் பொருளாதார ஒழுங்கைச் செயற்படுத்தல்;
  - உலகின் அமைதியைக் காத்தல் மற்றும் பன்னாட்டுக் கூட்டுறவு புரிந்துணர்வு ஆகியவற்றை வளர்த்தல்
: போன்றவற்றுக்காகப் பயன்படுத்திக்கொள்ள வேண்டிய தேவை.  
- ஐக்கிய நாடுகள் அவையின் 40 ஆவது ஆண்டு நிறைவை நினைவுகூர்தல்.
- இன்றைய உலகில் இளைஞர்களின் பங்கு குறித்தும் நாளைய உலகில் அவர்களது எதிர்பார்ப்புக்கள் குறித்தும் கவனம் செலுத்தவேண்டும் என்பதையும் வலியுறுத்துதல்.

## செயற்பாடுகள்
அனைத்துலக இளைஞர் ஆண்டின் நோக்கங்களை அடைவதற்கான செயற்பாடுகளை முன்னெடுக்குமாறும், பல்வேறு மட்டங்களிலும் நிகழும் ஒன்றியைந்த செயல்பாடுகளின் வாய்ப்புக்களைப் பயன்படுத்திக் கொள்ளுமாறும்; உறுப்பு நாடுகளையும், சிறப்பு நிறுவனங்களையும், ஐக்கிய நாடுகளின் நிதியங்கள், திட்டங்கள் போன்றவற்றையும் தீர்மானம் கேட்டுக்கொண்டது.
# முரு. கந்தசாமி

**முரு. கந்தசாமி** (பிறப்பு: மார்ச்சு 14, 1943) மலேசியாவில் மூத்த தமிழ் எழுத்தாளர்களுள் ஒருவரான இவர் மலேசிய பொதுப்பணித் துறை அலுவலராக பணியாற்றியுள்ளார்.  

## எழுத்துத் துறை ஈடுபாடு
இவர் 1960 முதல் சுமார் ஐந்து தசாப்த்தங்களுக்கும் மேலாக எழுத்துத் துறையில் ஈடுபாடு காட்டி வருகிறார். சிறுகதைகள், கட்டுரைகள், உருவகக் கதைகள், இலக்கிய ஆய்வுக் கட்டுரைகள் என தமிழ் படைப்பிலக்கியத் துறையிலும் இலக்கிய ஆய்வுத்துறையிலும் தனது பங்களிப்பினைத் தொடர்ச்சியாக வழங்கிவருகிறார். மலேசிய தேசிய பத்திரிகைளிலும், இதழ்களிலும் இவரின் இத்தகைய ஆக்கங்கள் பிரசுரமாகியுள்ளன.  

## பொதுச் சேவைகள்
பொதுச் சேவைகளில் அதிக ஈடுபாடு கொண்ட இவர், மலேசிய, இந்தியர் காங்கிரசிலும், தைப்பிங் தமிழ் எழுத்தாளர் - வாசகர் சங்கத்திலும் உறுப்பினராக உள்ளார்.  
- மலேசியத் தமிழ் எழுத்துலகம் தளத்தில் கந்தசாமி, முரு பக்கம்
# சுப இராம கருப்பண்ணன்

**சுப இராம கருப்பண்ணன்** (பிறப்பு நவம்பர் 20 1932) மலேசியாவின் மூத்த தமிழ் எழுத்தாளர்களுள் ஒருவராவார். இவர் ஒய்வு பெற்ற வட்டார உதவிக் கல்வி அலுவலரும் கூட.  

## எழுத்துத் துறை ஈடுபாடு
இவர் 1970 முதல் எழுத்துத்துறையில் ஈடுபாடு காட்டி வருகிறார். அதிகமாக தமிழ் மொழி, சமுதாயத்தின் பழைமையையும், தமிழ் நாட்டின் பழமையையும் விளக்கும் கட்டுரைகளை எழுதியுள்ளார். இலக்கிய ஆய்வுத்துறையிலும் தனது பங்களிப்பினைத் தொடர்ச்சியாக வழங்கிவருகிறார். மலேசிய தேசிய பத்திரிகைளிலும், இதழ்களிலும் இவரின் இத்தகைய ஆக்கங்கள் பிரசுரமாகியுள்ளன.  

## நூல்
"மிகு பழந் தமிழகம்"  
- மலேசியத் தமிழ் எழுத்துலகம் தளத்தில் சுப இராம கருப்பண்ணன் பக்கம்